b'\n_START_ARTICLE_\nTela\n_START_SECTION_\nGamyba\n_START_PARAGRAPH_\nTela gaminama i\xc5\xa1 \xc4\xafvairi\xc5\xb3 gr\xc5\xabd\xc5\xb3, ta\xc4\x8diau da\xc5\xbeniausiai naudojamas tefas ir kukur\xc5\xabzai. Kartais gali b\xc5\xabti naudojami mie\xc5\xbeiai ar sorgas._NEWLINE_Molinis indas insera yra labai \xc5\xa1variai i\xc5\xa1plaunamas ir i\xc5\xa1r\xc5\xabkomas speciali\xc5\xb3 med\xc5\xbei\xc5\xb3 d\xc5\xabmais. Gr\xc5\xabdai yra sudr\xc4\x97kinami ir patalpinami tarp dr\xc4\x97gn\xc5\xb3 lap\xc5\xb3 tris dienas, kol sudygsta. Taip gaunami daiginti javai bekel. Jie i\xc5\xa1d\xc5\xbeiovinami ir sumalami. Ga\xc5\xa1io augalo lapai, naudojami vietoj apyni\xc5\xb3, yra i\xc5\xa1d\xc5\xbeiovinami saul\xc4\x97je, atskiriami stiebeliai. Mink\xc5\xa1tosios lap\xc5\xb3 dalye yra fermentuojamos vandenyje inseroje 2-3 dienas._NEWLINE_Tada \xc4\xaf inser\xc4\x85 dedama dalis malto bekelio, spraginti gr\xc5\xabd\xc5\xb3 miltai ir lik\xc4\x99 ge\xc5\xa1io stiebai. Pafermentavus 1-2 dienas, sudedamas lik\xc4\x99s maltas bekelis, lik\xc4\x99 spraginti miltai (enkuro) ir fermentuojama per nakt\xc4\xaf. Tada pripilama daugiau vandens, insera u\xc5\xbedaroma ir alus paliekamas r\xc5\xabgti 5-7 dienas. Tada tel\xc4\x85 galima gerti.'